มาใช้บริการสถานีขนส่งสายใต้บ่อยค่ะ เนื่องจากเดินทางไปกลับบ้านที่ต่างจังหวัดทุกอาทิตย์ ระหว่างรอรถจะแวะชิมอาหารที่มีให้เลือกหลายร้าน ร้านประจำของเราคือ เชสเตอร์ กริลล์นี่ล่ะค่ะ ร้านอยู่ชั้นเดียวกับห้องจองตั๋ว 

เมนูโปรดของเรา สเต๊กหมูคุโรบูตะกับโค้กเย็นๆ นี่ล่ะค่ะ สั่งสเต๊กต้อรอประมาณ 10 นาทีค่ะ เพราะเค้าจะทำกันใหม่ๆ เราเลือกทานกับข้าวสวยค่ะ สเต๊กหมูคุโรบูตะนุ่มดีค่ะ มีกลิ่นหอมพริกไทยอ่อนๆ กำลังดี ส่วนซอสพริกไทยดำก็อร่อยค่ะ หวานๆ มันๆ ทานแล้วเข้ากันได้ดีทีเดียว แถมในจานมีสลัดผักสดๆ หวานกรอบมาด้วย เรียกว่าหิวๆ เจอชุดนี้เข้าไปอิ่มอร่อยกำลังดีคะ เซ็ตนี้ 129 บาท ไม่แพงนะคะ สเต๊กชิ้นใหญ่ทีเดียวค่ะ 